
REFERAT


privind unificarea şi dezmembrarea parcelelor de teren cu nr. topo 407/5/a/1,412/1/d/1/1 şi nr. topo 411/1/b/2/1/a  cuprinse în  CF nr. 409941 Timişoara (nr. CF vechi 1950 Feidorf) respective în CF nr. 412796 Timişoara (nr. CF vechi 1950 Freidorf) şi întabularea bălţii existene pe cele două parcele.

Se propune spre analiză Comisiilor nr.I, II, III, IV şi V din cadrul Consiliului Local al Municipiului Timişoara, materialul întocmit de Serviciul Banca de date Urbane şi Cadastru din cadrul Instituţiei Arhitectului Şef, în baza cererii SC2011-1211/07.06.2011, depusă de DIRECTIA DE MEDIU, prin care se solicită unificarea parcelelor de teren cu nr. topo 407/5/a/1,412/1/d/1/1 şi nr. topo 411/1/b/2/1/a  cuprinse în  CF nr. 409941 Timişoara (nr. CF vechi 1950 Feidorf) respectiv în CF nr. 412796 Timişoara (nr. CF vechi 1950 Freidorf) şi întabularea bălţii existene pe cele două parcele.

Parcelele de teren pentru care se solicită aprobarea unificării sunt alipite, formează o incintă delimitată de străzile Lămâiţei, Ion Slavici, Eugen Cuteanu şi zona de blocuri, sunt afectate în cea mai mare parte de o baltă şi sunt proprietatea Municipiului Timişoara domeniul public.
Suprafaţa totală a celor două parcele de teren este de 10425 m.p. (parcela de teren cu nr. topo 407/5/a/1, 412/1/d/1/1 are suprafaţa de 5693 m.p., iar parcela de teren cu nr. topo 411/1/b/2/1/a  are suprafaţa de 4732 m.p..
După unificarea celor două parcele de teren se va opera dezmembrarea terenului în două subparcele şi anume : o subparcelă cu suprafaţă de 1207 m.p. de teren ce devine teren pentru drum (str. Ion Slavici) şi o subparcelă în suprafaţă de 9218 m.p. de teren , care în urma întabulării bălţii devine teren cu baltă.  

Subparcela de teren în suprafaţă de 9218 m.p. cu baltă face obiectul Studiului de Fezabilitate privind Reconstrucţia ecologică a bălţii aprobat prin HCL nr. 260/29.06.2010.
Prin adresa SC nr. 2011-1211/14.06.2011 Serviciul Juridic confirmă că penru aceste parcele nu există litigii iar prin adresele UR 2011-1211/10.06.2011 Serviciul Administrare Fond Funciar şi Serviciul Administrare Patrimoniu –Baze Sportive confirmă că pentru aceste parcele nu există cereri de revendicare. 

Unificarea şi dezmembrarea terenului în cauză se face în conformitate cu documentaţia cadastrală, întocmită de SC Black Light plansa nr. 1 din proiect nr. 1807/2011 prin emiterea Certificatului de Urbanism de către Serviciul B.D.U.C. din cadrul Instituţiei Arhitectului Şef.

